text: De Westereen
  
  
  Gemeente | Dantumadiel | ||||
  Ynwennertal (2014) | 5087 | ||||
  Webstee | Webstee De Westereen |
  De Westereen (offisjele namme sûnt 1 jannewaris 2009) (Standertfrysk: De Westerein; Nederlânsk en offisjeel oant en mei 31 desimber 2008: Zwaagwesteinde) is ien fan de tsien doarpen fan de gemeente Dantumadiel, yn it súdeasten fan de gemeente. It doarp hat 5.087 ynwenners (1 jannewaris 2014).
  Ynhâld
  Untstean[bewurkje seksje | boarne bewurkje]
  De namme fan it doarp betsjut de westlike ein, fan Kollumersweach. It doarp is ûntstien as de westein fan it dykdoarp Kollumersweach, benammen dat part dat yn Dantumadiel lei. Dit dykdoarp, de dyk fan Feanwâlden nei Kollum bylâns, wie fral in doarp fan lytse keaplju en arbeiders. Yn de rin fan de 20e iuw hat Kollumersweach him fierder eastlik, tichter by Feankleaster ûntwikkele, wylst de Westerein him los dêrfan westliker by de Nije Feart ûntwikkele, en útwreide nei it suden nei it spoar fan Ljouwert nei Grins.
  Op 18 desimber 2007 hat de folsleine Ried fan Dantumadiel by moasje besletten de eigen Fryske taalkleur fan De Westerein, troch it staverjen fan de offisjele doarpsnamme yn de GBA as "De Westereen", foar de takomst fêst te lizzen. De Fryske Akademy sil de namme sa ek yn de wurdboeken opnimme, mei de fermelding dat de net-Westereender Friezen de namme ornaris as 'De Westerein' útsprekke.
  Fryske Wâlden[bewurkje seksje | boarne bewurkje]
  De Westerein leit yn De Wâlden mei in soad beamwâlen en pingo's.
  Troch de noch oan te lizzen Sintrale As sil De Westerein oer in pear jier noch better berikber wurde. Der bestean al fiergeande plannen foar in rûnwei om De Westerein en in nije brêge oer it kanaal De Swemmer. Dy nije wei oer it kanaal sil dan ek oansluting krije op de Sintrale As. De oare ferbining is dy oer de turborotonde en de Boppewei.
  Ferbinings[bewurkje seksje | boarne bewurkje]
  De Westerein leit op de eastigge fan de Nije Feart, in part fan de Swemmer. Dit wetter jout nei it suden ta ferbining mei de Burgumer Mar en it Prinsesse Margrietkanaal en nei it noarden mei Westergeast (Kollumerlân) en it Dokkumer Djip.
  Mienskip[bewurkje seksje | boarne bewurkje]
  De doarpsferiening hjit De Westereen. De feriening 112 organisearret sûnt 2005 om it jier yn febrewaris in doarpsfeest. It sportpark hjit De Wieken. Oan de Sportleane is swimbad De Frosk. De Westerein hat in indoor fierljephal. Hjir wurdt winterdeis treend. Bern dy't eartiids foar it earst nei skoalle gienen mochten in stik koeke fan de Koekebeam plukke. Dizze Koekebeam stie ferstoppe op de souder fan de skoalle.
  Untwikkeling ynwennertal[bewurkje seksje | boarne bewurkje]
  - 2014 - 5.087
  - 2007 - 5.164
  - 2004 - 5.119
  - 2000 - 5.002
  - 1974 - 4.617
  - 1969 - 4.313
  - 1964 - 4.053
  - 1959 - 3.723
  - 1954 - 3.594
  - 1900 - 2.134
  - 1848 - 1.027
  - 1744 - 204
  Berne yn De Westerein[bewurkje seksje | boarne bewurkje]
  - Jack Kooistra, nazi-jager
  - Teake van der Meer, komyk en kabaretier
  - Johan Zuidema, fuotballer
  - Marianne Vaatstra, slachtoffer fan in sededelikt
  Ferienings[bewurkje seksje | boarne bewurkje]
  - AVIOS-SVK - gymnastyk
  - AVIOS - follybal
  - Fuotbalferiening De Westerein
  - tennisferiening
  - Harmonia - korps
  - It Koarkje - fiskjen
  - ANJA - tafeltennis
  - Ids - skeelerjen
  - Hynstefreon en Het Paardenvriendje - hynsteriden
  Strjitten[bewurkje seksje | boarne bewurkje]
  Sjoch ek[bewurkje seksje | boarne bewurkje]
  Boarnen, noaten en/as referinsjes: |
  
  
  Ofbylden dy't by dit ûnderwerp hearre, binne te finen yn de kategory Wikimedia Commons. | fan